Sobriety High - srednja škola za liječene alkoholičare i narkomane
Direktorica Judi Hanson kaže da bi 'vraćanje u običnu srednju školu za ove mlade ljude bilo isto kao i kad bi se liječeni alkoholičar v
Tipična američka srednja škola puna je napasti za mlade ljude koji se pokušavaju riješiti ovisnosti o alkoholu ili drogama. Sean Maroney poslao je reportažu o jednoj posebnoj školi koja pomaže mladima da ostanu trijezni i 'čisti' od droga. Carolyn Burke je ushićena svojom haljinom za maturalnu zabavu. Mada je maturantica, za nju matura nije ni približno važna koliko jedan drugi datum koji čuva u svom mobilnom telefonu. - kaže nam ponosno Carolyn Burke. Njezini roditelji kažu da je bila zadovoljno i sretno dijete koje je 'jednostavno prebrzo odraslo'. S 12 godina, po vlastitim riječima, pušila je po jednu cigaretu marihune svaku večer. S društvom je nekoliko puta uhvaćena kako uništava tuđu imovinu, krala je, i probala seks. Radila je 'sve moguće glupe stvari' - kaže ona. Njezini su roditelji samo nemoćno gledali kako Carolynin život izmiče kontroli. - kaže njezina majka. Carolyn je dvaput išla na rehabilitaciju, no na kraju njeni su se roditelji odlučili poslati je u Sobriety High, srednju školu u državi Minnesota. Direktorica Judi Hanson kaže da je ova srednja škola jedna od osam takve vrste u državi Minnesota, kojoj je cilj pružiti sigurno utočište mladima koji se oporavljaju o ovisnosti. Ona kaže da bi 'vraćanje u tipičnu srednju školu za ove mlade ljude bilo isto kao i kad bi se liječeni alkoholičar vratio u gostionicu'. Kenneth Moritsugu, čelni medicinski dužnosnik u američkoj vladi, kaže da Carolynin slučaj nije izuzetak: " Moritsugu dodaje da je alkohol najčešće opojno sredstvo koje mladi koriste i glavni uzročnik smrti kod osoba mladjih od 21 godine. Svake godine, više od pet tisuća smrtnih slučajeva ljudi mladjih od 21 godine izravno je povezano s alkoholom, ističe Kenneth Moritsugu. Škole kao što je Sobriety High koriste se grupnom terapijom i sistemom nagradjivanja kako bi pomogli učenicima da ponovno ne posegnu za drogama i alkoholom. No, kritičari ovog programa kažu da je ovisnicima, pogotovo mladim ovisnicima, teško vjerovati - bez redovitog testiranja na opojna sredstva. "Ono što ovisnik nikad ne zaboravi jest kako zavarati druge. Oni znaju kako mogu zavarati, i vrlo je lako ponovno se tako ponašati kad im to odgovara" kaže jedan od kritičara programa koji se provode u školi Sobriety High. Carolyn Burke nastavlja svoj život, i sučeljava se sa svojim problemima - kako kaže 'dan za danom' - već '3 godine, jedan mjesec i 18 dana'.